בעונת 2007/2008 לא הצליח לוי להוביל את מכבי חיפה למפעלים האירופיים, כשהקבוצה הודחה מהסיבוב השני של גביע האינטרטוטו. בעונה זאת זכה לוי בגביע הטוטו השני שלו, אך בליגה סיימה חיפה שוב במקום החמישי המאכזב והודחה מסיבוב ח' של הגביע. ב-9 במרץ (לאחר רצף של הפסדים) ביקש לוי מיעקב שחר להתפטר באופן מיידי. שחר ביקש מלוי להמשיך ולאמן עד לתום העונה, ולוי נעתר לבקשתו. בתום העונה עזב לוי את מכבי חיפה לאחר 16 שנה.